Qui envia les misterioses ràfegues que ens arriben de l'espai? - Catalunya Ràdio\nQui envia les misterioses ràfegues que ens arriben de l'espai?\nUns senyals de ràdio que arriben repetidament a la Terra han intrigat a molts aquests dies; n'hi ha que ho atribueixen a una civilització extraterrestre\n15/06/2020 - 11.24 Actualitzat 06/07/2020 - 09.47\nEl que moltes veus especulen que podrien ser senyals alienígenes ens ha portat de nou a consultar el divulgador científic Joan Anton Català. A "El suplement", el nostre col·laborador i ànima de la secció "La Terra és plana" ens radiografia aquest fenomen tan intrigant: les ràfegues ràpides de ràdio.\nQuè són aquests senyals que ens arriben al planeta?\nEs tracta d'emissions potentíssimes i molt concentrades en el temps que rebem de diferents punts de l'espai. Les rebem en format de llum amb longitud d'ona de ràdio.\nSón efímeres. La majoria duren per sota del mil·lisegon i ja no es tornen a repetir. Això les ha convertit en misterioses alhora que molt difícils d'estudiar i costa saber què les genera.\nPer emetre tantíssima energia, les primeres sospites van dirigir-se cap a esdeveniments cataclísmics, com ara xoc entre estrelles de neutrons, o un forat negre menjant-se una estrella.\nCom les detectem, aquestes ràfegues ràpides de ràdio?\nBàsicament les detectem de casualitat. No sabem quan ni on es produiran. A més, com que la majoria no es repeteixen les detectem quan ja no hi podem fer res. Els científics estimen que, en tot el cel, hi deu haver entre 2.000 i 10.000 esdeveniments d'aquest tipus cada dia! Només que la gran majoria ens passen desapercebuts sense detectar-los, i només en cacem una ínfima part.\nPer què ens criden tant l'atenció? Què tenen d'especial, aquestes ràfegues?\nLa qüestió és que es tracta de fenòmens que emeten enormes quantitats d'energia concentrada en un temps increïblement petit. Els FRB més energètics que coneixem han alliberat en 1 sol mil·lisegon l'energia que el Sol genera en 10.000 anys! No hi poden haver gaires esdeveniments al cosmos que puguin actuar així. Però el problema és que encara no sabem exactament què produeix aquestes ràfegues. Per emetre tantíssima energia, les primeres sospites van dirigir-se cap a esdeveniments cataclísmics, com ara xoc entre estrelles de neutrons, o un forat negre menjant-se una estrella.\nEls científics estimen que, en tot el cel, hi deu haver entre 2.000 i 10.000 esdeveniments d'aquest tipus cada dia! Només que la gran majoria ens passen desapercebuts sense detectar-los, i només en cacem una ínfima part.\nPerò van ser notícia fa poc\nEl mes de febrer d'enguany, es publicava que en una de les ràfegues que es repetien, en concret una anomenada FRB 180916 que s'havia descobert l'any 2018, s'havia detectat un patró de repetició periòdic. L'origen emetia ràfegues durant 4 dies, seguit per un període de silenci d'uns 12 dies aproximadament. Com que es repetia, els astrònoms van poder localitzar aquest senyal en el cel, i veure que provenia d'una galàxia a tan sols 500 milions d'anys llum de distància. Es tracta de la primera ràfega amb repetició periòdica.\nÉs bon senyal que es repeteixin?\nLa repetició descarta com a origen un esdeveniment catastròfic d'un sol cop, com fusió de forats negres o estrelles de neutrons. En concret, aquest FRB, els astrònoms sospiten que podria ser degut a l'activitat d'una estrella de neutrons molt magnetitzada, anomenades magnetars.\nN'hem detectat alguna que provingui de dins la Via Làctia?\nEl passat mes d'abril es publicava la detecció d'una ràfega que prové de la nostra pròpia galàxia! Aquest descobriment també va venir per casualitat afortunada. El dia abans, s'havia detectat una font de rajos gamma, d'alta energia, provinents del mateix lloc de l'espai d'on va venir la ràfega. I s'havia identificat l'objecte emissor, dins la nostra galàxia, com la resta d'una supernova. En concret, seria el tipus d'estrella de neutrons magnetar que dèiem abans. La ràfega podria venir com a conseqüència d'una mena de terratrèmol en la superfície de l'estrella de neutrons.\nPodem descartar amb certesa que siguin senyals alienígenes?\nDes del mateix descobriment del primer FRB, alguns van sospitar que es podia tractar de senyals de civilitzacions Actualment estem segurs que no serien senyals intel·ligents. No seria aquest el tipus de senyals que esperaríem rebre. I a més, els FRB són tan extraordinàriament energètics que només es podrien explicar per fenòmens també extraordinaris. A més, ja hem vist que tot i que encara en sabem poc, les pistes que tenim apunten totes a fenòmens naturals.\nPer què entra en erupció un volcà?\nCom els pols magnètics afecten ocells, GPS i avions?\nÀtoms i quàntica per a tothom\nQuè són les ràfegues ràpides de ràdio?\nEls visons, les altres víctimes del coronavirus\nCom es veu la presó de Wad-Ras des de dins?


L’entitat – Amics de Riudoms\nL’associació Amics de Riudoms és una associació recreativa i esportiva sense ànim de lucre. Sorgida el 3 de juliol de l’any 1980 per construir una piscina, una pista de ball d’estiu i un bar de temporada i per potenciar la zona millorable de la part alta del poble. Al Ple Municipal, datat el 19 de setembre del mateix any, es decideix ratificar la concessió administrativa del Complex Recreatiu de Sant Antoni, de titularitat municipal, a l’associació per als propers vint anys. Aquest fet comportava el compromís de construir-hi una piscina i altres dependències. El Sr. Rodolf Folch, representant d'aquesta associació, va signar els documents amb què es vincularen amb l’Ajuntament i es comprometien a dur a terme el projecte realitzat per l’arquitecte Sr. Jaume Roiget. Més tard ho van fer saber al poble.\nAl ple del 15 d’octubre de 1980, el president de la Junta Gestora i l'arquitecte van presentar la maqueta projecte de la nova plaça de St. Antoni al Consistori. S’apleguen dins d’aquesta nova entitat, com a promotors, els Srs. Jaume Ferrant, Joan Mestre, Lluís Tomàs, Marc Torres, Joan Bono, Josep Nolla, Josep Fortuny, Carles Fernández...\nEl 17 d’octubre de 1980 es va fer una assemblea general, en la qual es va convidar tot el poble al Casal Riudomenc,per presentar l’associació, el projecte (maqueta), els estatuts, els sistemes econòmics... El nou Parc de Sant Antoni va entrar en funcionament el juny de l’any 1981 i des d’aleshores ha anat obrint cada estiu per al gaudiment dels socis i del públic en general.\nA la piscina és on s’han desenvolupat la majoria de les activitats durant els darrers anys. Així al llarg de 35 anys, més de 6000 nens i nenes del poble, adults, socis, no socis i d’altres pobles de les rodalies, han après a nedar sempre de la mà de monitors experimentats.\nEls cursets de natació van iniciar-se sota la supervisió tècnica de la Sra. Lluïsa Cabrero i del Sr. Joaquín Àlvarez, entrenador nacional de natació.\nPerò molts monitors han treballat per a l’associació:\nManolo García ( waterpolista i nedador del CN Reus Ploms).\nJordi Neyra (jugador de la selecció olímpica de waterpolo i del C.N.Catalunya, diverses vegades campió d’Europa)\nEl Sr. Esteva i fills, (en Santiago Esteva fill, es va classificar en quarta posició a una final olímpica de la prova de 100 metres d'esquena i recordista d’Europa)\nJosep Casanoves (membre dels Travessamilles del CN Reus Ploms, diverses vegades campió d’Espanya)\nMaria Erra (nedadora del Reus Deportiu i experimentada monitora)\nMaribel Virgili (monitora durant més d’onze anys, entrenadora de bàsquet i jugadora a la 1ª divisió nacional amb el CN Reus Ploms)\nMònica Rodríguez (nedadora del C.N.Reus Ploms, Campiona d’Espanya)\nElena Ruíz (nedadora d’Amics de Riudoms i tercera als campionats d’Espanya)\nCristina Montalvo (nedadora d’Amics de Riudoms i diverses vegades campiona d’Espanya i Catalunya i amb la titulació de socorrista)\nMarta Erra (diverses vegades campiona d’Espanya de natació, una de les monitores que porta més temps al club i amb la titulació de socorrista i entrenadora nacional de natació)\nJosep M. Vidal (nedador d’Amics de Riudoms, posteriorment del Reus Deportiu i C.N.Reus Ploms, medalla de bronze als campionats de SOS de l’any 89 i amb la titulació de socorrista)\nImma Torres (mestra d’educació física, experimentada entrenadora de taekwondo, esportista internacional en cestoball amb la selecció catalana d’INEF i amb la titulació de socorrista)\nJosep R. Nolla (nedador d’Amics de Riudoms, medalla de bronze als campionats de SOS de l’any 89, sots-campió d’Espanya per probes, membre de l’equip de waterpolo del CN Reus Ploms i amb la titulació de socorrista)\nXavier Cruset (nedador d’Amics de Riudoms, medalla de bronze als Campionats d’Espanya de SOS de Riudoms 1989 i sots-campió d’Espanya per probes)\nJordi Nolla (nedador internacional amb la selecció de SOS, àrbitre nacional de SOS, actualment jugador del Club Rugby Tarragona i amb la titulació de socorrista)\nMontse Solé (estudiant d’INEF, mestra de tenis, monitora de lleure, preparadora física de l’equip de SOS i amb la titulació de socorrista)\nLa llista inacabable de noms demostra que l’associació sempre ha vetllat perquè els millors professionals ajudessin a gaudir de la piscina de Riudoms.\nPerò l’associació, a més de garantir la formació de la natació d'una forma continuada, s’ha preocupat per altres aspectes:\nL’organització de campionats: cada estiu se celebren els campionats de cursetistes, Campionats provincials de Natació, Torneig de la Fira de l’Avellana, diversos tornejos d’Amics de Riudoms. Els dos exitosos campionats d’Espanya de Salvament i Socorrisme, l’any 1989 i l’any 2000 han suposat les seves fites màximes. Aquests campionats han ajudat a consolidar l’esport de la natació, la formació d’equips de competició que representen al poble de Riudoms.\nL’organització dels festivals de cursetistes: Quan s'acaba la temporada els cursetistes demostren tot allò que han après davant dels seus familiars i amics. També es fa el lliurament d’un diploma o d'una medalla com a recompensa per l’esforç realitzat.\nL’organització de festes al voltant de l’esport: Quan Barcelona optava per organizar els Jocs Olímpics de 1992, Amics de Riudoms va decidir nedar els quilòmetres que separen les dues localitats com una mostra de suport a la candidatura. Durant més de 4 anys els riudomencs es mullaven i realitzaven nedant la distància que separa les dues localitats. També s’han organitzat durant diversos anys les 6h. de Resistència on tothom, socis i no socis, competien de forma lúdica amb altres pobles de la comarca. Riudoms ha guanyat sempre en aquesta modalitat. Aquest fet demostra la repercussió social d’aquests esdeveniments\nL’organització de festes musicals. Durant alguns anys, la piscina obria les portes una nit i organitzava unes divertides Festes Hawaianes per als més joves.\nParticipació en campanyes solidàries: Cada any la Fundació Esclerosi Múltiple (FEM) organitza la campanya MULLA'T a la piscina de sant Antoni on tothom que vulgui pot mullar-se o nedar per col.laborar. Riudoms ha demostrat la seva solidaritat moltes vegades i ha col·laborat sempre en aquestes campanyes.\nBalls i sopars de germanor : Vàries vegades quan s'acaba l'estiu se celebra el sopar de germanor de socis. En algunes ocasions aquest sopar s’ha realitzat a la vora de la piscina.\nLa pista de St. Antoni també ha sigut un espai emblemàtic per l’associació i pel poble de Riudoms. S’han desenvolupat molts actes lúdics i socials com ara:\nBall dels Barris organitzat per l’Ajuntament de Riudoms.\nBall de la Festa Major de St. Jaume\nBall de la Fira de l’Avellana Sopars de Germanor amb concursos gastronòmics.\nFesta de l’Associació de Pensionistes de Riudoms.\nBalls de diumenge.\nConcerts de Música a càrrec de grups i artistes de renom: Els Sírex, en Lluís Llach, Els Pets, La Madam, La Padrina, Mai Toquem Junts, Tancats per Defunció…\nLa Nit de la Cultura Festivals de dansa a càrrec de les escoles de dansa de Riudoms.\nActuacions de Teatre : “ Espai de Troc” i “ Dramèdia”\nSopar de la Fam, organitzat per Càritas.\nTots aquests fets, no es poden oblidar perquè representen la història d’una gent que van creure en un ambiciós projecte.\nGràcies al granet de sorra aportat per l’esforç de cada soci riudomenc, avui després de 25 anys encoratgem novament plegats per continuar treballant per a l’ associació.\nEl treball d’aquest anys començarà un altre cop a recollir els seus fruits amb nous projectes, amb nous equip de competició, amb molts nens i nenes, nois i noies, senyors i senyores que decideixen passar una estona agradable a les instal·lacions del Complex de Sant Antoni.\nPresident - Josep M. Vidal Vidal\nTresorer - Juan José Martín Guzman\nSecretària - Núria Ferraté Ollé


Palamós adjudica a una nova empresa les obres "d'urgència" del projecte de l'Eixample • Ràdio Capital de l'Empordà\nPalamós adjudica a una nova empresa les obres “d’urgència” del projecte de l’Eixample\nL’Ajuntament de Palamós ha adjudicat les obres “d’urgència” del projecte de millora del barri de l’Eixample a una nova empresa. El consistori va aturar els treballs el mes d’abril i va rescindir el contracte amb l’anterior per “reiterats” incompliments en els terminis d’execució del projecte. El nou contracte preveu que la constructora faci els treballs més urgents per poder garantir la seguretat a l’espai. Entre ells, l’eliminació de les barreres i obstacles per als vianants i vehicles i la protecció dels elements ja construïts per evitar el seu deteriorament. Així la nova adjudicatària, Aglomerats Girona S.A, s’encarregarà dels treballs per complementar les voreres, les connexions de serveis i l’asfaltatge de carrers.\nLa previsió és les obres comencin dilluns que ve, amb les tasques de replantejament, aixecament, preparació de les cales i el subministrament de material. Després de la Festa Major, s’acabaran la resta de treballs. La nova adjudicació, però, no inclou les actuacions més complexes, com les previstes al carrer de la Mercè, on s’hi ha de fer un nou col•lector d’aigües. Per abordar-ho, l’Ajuntament preveu fer una altra adjudicació.\nEl projecte integral de l’Eixample es va posar en marxa el febrer de 2019 i inclou la urbanització dels carrers amb noves voreres i paviment d’asfalt. Afecta l’espai delimitat pels carrers Indústria, Carmel, Enric Vincke i l’avinguda del President Francesc Macià, incloent-hi tots els trams de carrers interiors d’aquest perímetre. En concret, els perpendiculars al mar, carrers Avió, Mercè i Carmel, i els paral•lels a mar, com són els carrers de Santa Bàrbara, Santa Marta i Sant Antoni.\nLes obres també inclouen l’abastament d’aigua, reemplaçant la xarxa de sanejament per un sistema de recol•lecció separatiu; nova senyalització viària horitzontal i vertical, nou enllumenat públic i mobiliari urbà.\nArticle anteriorMazoni guanya el premi Espai Ter de música amb el disc ‘Ludwig’\nArticle següentNeix el festival Begur Indià per substituir la Fira d’indians en temps de coronavirus\nAnònim 8 de juny de 2021\tAt\t18:09\nTotal otro verano de obras que ya van 3 los vecinos ya pueden echarse a temblar. Con muchas ganas de que lleguen las elecciones municipales la verdad


Marco + Ibor | Un poble de la Noguera que és un referent dins el món de l'art?\nMarco+Ibor24 Abril 2020\nUn poble de la Noguera que és un referent dins el món de l’art?\nQuan es pensa en disseny normalment s’associa a un entorn urbà, i l’últim que ens passa pel cap quan ens parlen d’una iniciativa relacionada amb l’Street Art és que es faci en un poblet de menys de 500 habitants.\nA Penelles, a la comarca de la Noguera, han capgirat aquestes preconcepcions i han convertit el poble en tot un referent del graffiti. Quan visitem el municipi, si bé hi podrem trobar els típics monuments i llocs d’interès que esperem en una localitat de les seves característiques, com ara l’església i la plaça major, el que ens fa veure que Penelles és un indret realment únic són els murals que podem veure guarnint les façanes dels edificis.\nAquests murals, fets per artistes d’arreu del món, hi són gràcies a la iniciativa del Gargar Festival, un projecte nascut l’any 2016 amb l’objectiu de difondre la cultura artística al món rural. Gràcies al festival s’ha pogut combatre el deteriorament dels edificis del poble, alhora que s’han creat complicitats entre els penellencs i se n’ha augmentat l’autoestima. I el Gargar ha fet de Penelles tot un referent dins el món de l’art: els participants hi van des de França, Alemanya, Portugal o Anglaterra per poder pintar-ne les parets.\nEl nom del festival, Gargar, fa referència al so de la ganga, un ocell autòcton en perill d’extinció. Un perill que també afronten els pobles com Penelles en un món on tot està centrat en les ciutats i sembla que no hi hagi lloc per a allò rural. Per això iniciatives com aquesta són tan importants: portant l’art més actual al poble se’l connecta amb la modernitat i es descentralitza el que és patrimoni de tota la humanitat, no tan sols de les urbs.\nDels estils més avançats, els murals del poble són un homenatge a la vida rural en general i a Penelles en particular. Hi ha murals d’animals, tant salvatges com de granja, i també n’hi ha on hi surten personalitats destacades del poble. A Penelles s’hi ha creat una relació entre el poble i el disseny, entre l’art i la gent, estimulant com pocs. Un exemple trencador i un èxit per a tothom.\nClubhouse: Una nova plataforma per comunicar


L'encant del Nadal - marionaisern.cat\nLes festes nadalenques que acabem de passar són una de les èpoques preferides de l’any de molta gent. Són dies per passar-los en família i celebrar la vida. Festes, regals i àpats com si fes setmanes que no mengem res. Hi ha gent que ho viu amb molta alegria i altres que acaben estressats per una certa obligació que hi ha durant aquestes festes a estar bé, a ser feliç i a voler celebrar-ho tot. A mi, col·loqueu-me en aquest segon grup.\nEn això del Nadal hi ha festivitat i ganes de veure aquells familiars que no podem veure durant tot l’any però també hi ha una mica de nostàlgia en tot això. Una certa tristesa per aquells que ja no hi són, i és que durant el Nadal les pèrdues són més presents que mai. A mi el Nadal m’aportava molta més nostàlgia que felicitat. I parlo en passat perquè aquestes festes canvien completament si a la família hi ha nens petits o si no n’hi ha.\nPersonalment, feia anys que el Nadal era una època més per mi. A casa, mai s’han celebrat d’una forma extraordinària i la pèrdua de persones a qui estimàvem molt va fer que ho visquéssim diferent. Sense aquella il·lusió i aquelles mirades plenes de vida que tenen els més petits quan arriba el Tió o els Reis Mags. Aquesta obligació a haver de celebrar-ho tot i estar bé perquè sí, perquè és Nadal, sempre m’ha sobrat una mica.Tot i això, entenc que per molta gent és un moment molt especial i que ens fa tornar a quan érem infants i teníem tota aquella innocència que, ja d’adults, hem perdut.\nAquest últim Nadal, per bé i per mal, ha estat molt diferent i molt especial. Segurament, ha estat un dels Nadals més tristos perquè ens ha posat a prova com mai ho hauríem imaginat però, a la vegada, viure’l al costat d’una nena petitona i preciosa ha fet que, per moments, tornéssim a creure en la vida i en tot el que ens pot oferir.\nTot i ser molt petita, la mirada de l’Aina mentre l’ajudàvem a picar el Tió o els seus crits de felicitat quan obria els regals, ho són tot. Ens omplen de vida i d’aquella onada d’entusiasme que tanta falta ens feia aquests últims dies. Amb ella, vam celebrar els típics àpats de Nadal i Sant Esteve i també vam anar a veure els Reis. Puc afirmar sense cap tipus de vergonya que l’emoció que vaig viure amb ella, mentre arribaven els Reis d’Orient, tardaré anys en oblidar-la. Veure la seva mirada plena d’il·lusió i les ganes de vida que ens contagia, és impagable. Vida, els nens dónen vida.\nDurant el 2018 he après moltes coses i no totes positives. Una d’elles és que no ho podem controlar tot. Ningú té la clau de la felicitat absoluta però si que depèn de nosaltres com enfrontem les adversitats per més dures que siguin, que ho són. Que la felicitat sigui el camí però no l’objectiu final i que la realitat que ens toqui viure, puguem enfrontar-la amb serenitat, sense martiritzar-nos i, sobretot, molt units.\nTambé he après que la vida m’ha donat patacades durant el 2018 però tinc una família i un entorn tan extraordinari que no el canviaria per res del món. Una família que plora, que s’enfonsa, que lluita i que, malgrat tot, no es deixa vèncer mai. Això és tot el que tinc, i és molt. És tenir molta sort.


Renovar el carnet sense anar a les oficines de la DGT - Ara.cat\nEn primer lloc s’haurien de puntualitzar moltes coses que es diuen en aquest bloc.\na) Respecte a que els usuaris s’estalviaran hores de cues, és possible. El que no diu el bloc és que els CRM – Centres de reconeixement Mèdic – han duplicat la tarifa en els darrers 5 anys, de 33 a 70 €.\nb) Al mateix temps que han doblat el preu han reduït en 2 professionals la seva plantilla. ja no cal un infermer/a ni l’oftalmòleg.\nc) Que les l’import de les taxes de trànsit s’han encarit per sobre de l’IPC i sense cap justificació més que la recaptatòria perquè si ara ja no cal ser atès per un funcionari i tota la gestió administrativa la fan els CRM, ja em direu en què es justifica la taxa de 22,40€.\nI per últim, la darrera frase continua sent certa, per desgràcia per a tots. Continuen existint “xiringuitos” que poden emetre certificacions sense la presència de la persona. Tots en coneixeu algun, oi ?\nQuan hi aneu a un centre a fer la revisió, després de les exploracions obligatòries, us lliuraran uns documents. Hi han centres que fan servir el software oficial de la DGT, en canvi, hi han d’altres que utilitzen un software que permet fer el mateix que el de la DGT però on pots adjuntar arxius de signatura i de fotografia que permeten falsejar la presència real de les persones. I tot això amb la connivència de les autoritats de la DGT i la del president-delegat comercial de l’empresa que comercialitza el software.\nUs donem la benvinguda al nostre/vostre nou espai del motor català i en català. Ens apassiona el món del motor i ens apassiona explicar-lo en català. Sabem que, com es deia fa anys, la feina ben feta no té fronteres.\nUna volta amb un Smart elèctric.\nRetallada de velocitat a 110km/h\nPlou ? … ja podem anar a 120 doncs.\nRenovar el carnet sense anar a les oficines de la DGT\n80 km/h 80km/h 110km/h anticicló bluetooth Cadenes carnet conducció Conduir amb neu consells conducció segura DGT Embussos ESP mans lliures Medi Ambient Pluja preu benzina pujada del petroli renovació revoltes arabs SCT seguretat al volant Smart. Cotxe elèctric sostenible Teléfon Tunels Vallvidrera Velocitat Variable\nSubscriu-te a "Ara motor.cat"


Dilluns ens estimaran - Librería Knigo\nDilluns ens estimaran.\nDilluns ens estimaranáexplica la història d'una jove que vol ser lliure i feliç. Les circumstàncies en què viu, però, són complicades. Un entorn opressiu, del qual no li serà fàcil sortir sense haver de pagar un preu molt alt, marca el seu present i potser el seu destí.\nUna història emotiva i reveladora sobre la importància que les dones siguin les protagonistes de les sevesávides, per més que hagin d'afrontar condicionants d'origen, de classe social o de gènere. El relat del dur camí cap a la llibertat.á\n«Hi ha raons de fons que em porten a escriure sobre nosaltres: aleshores no ho sabíem però estàvem conquerint territoris nous ?impensables per a les nostres mares?, estàvem esquinçant tots els vels, esquerdàvem muralles impenetrables amb una cullereta esquifida i no ens n'adonàvem.» Najat El Hachmi


Diuen que el cargol és una bestiola ben lletja: és banyut, llefiscós i s'arrossega. Però, tot i així, els lleidatans en són uns grans fans, com ho demostren any rere any amb l'Aplec del Cargol, tot un esdeveniment a la capital del Segrià, i que segueix de prop aquest capítol de "Batecs".\nDurant tres dies, a l'Aplec del Cargol de Lleida, es mengen tones i tones de cargols en un ambient festiu i de germanor, que atreu centenars de colles i milers de visitants de tot Catalunya.\nPer fer cargol a la llauna es fa servir el cargol bover. En canvi, per cuinar-los amb samfaina, es fan servir altres tipus de cargol, com les regines.\nL'Aplec del Cargol va començar fa 30 anys, al Xoperal del marge esquerre del riu Segre, quan quatre colles van decidir fer una cargolada coincidint amb la Festa Major de Lleida. L'any següent, el nombre de colles va augmentar i es va instaurar el que és ara l'Aple del Cargol. Com que cada vegada hi havia més colles, es va dedicir trobar un lloc a la ciutat que fos mès còmode, el Camps Elisis, i es va fer una divisió en parcel·les.\nA més dels cargols, els altres protagonistes de l'Aplec són els collistes. N'hi ha uns 12.000, repartits en un centenar de colles, cada una amb el seu distintiu, el seu penó i el seu uniforme.\nLa Fecoll aglutina les cent colles que participen en l'Aplec del Cargol. A més d'organitzar l'Aplec, la Federació de Colles s'encarrega de la promoció exterior i de dur a terme el "Cargol Tour", que vol fer conèixer la festa i la ciutat de Lleida a tot arreu.


Anem de Concerts » Resultat de la cerca » the j.s.marti\nKeyword: ‘the j.s.marti’\nAnem de Concerts i ‘the j.s.marti’ a Fang i Distorsió de Ràdio Marratxí\nAl programa musical Fang i Distorsió varen entrevistar a the j.s.marti i a en Pedrito de la web anemdeconcerts.com\nFang i Distorsió de Ràdio Marratxí 92.9 FM i www.radiomarratxi.es cada divendres de 17 a 19h\nEl passat divendres 22 de març de 2013 vaig anar convidat al programa Fang i Distorsió de Ràdio Marratxí. Allà hi vaig trobar en Tomeu Serra ‘presi’, en Dani Calvo, en Jordi de Sa Pobla i en Martí, aquest darrer a la cabina de comandaments. Aquest dia va absentar-se el director del programa, en Tomeu Canyelles, al qual agraeix el seu interès en convidar-me.\nTambé hi havia en Pep Serra i en Joan Canals, components del grup the j.s.marti, que acaben de publicar la demo i want to be saved. A més d’en Pep (guitarra i veu) i en Joan (baix), la formació es completa amb en Macià Pol (bateria) i en Xavier Ferrà (guitarra). Aquest grup de Binissalem va poder parlar de la seva trajectòria i es varen poder Read more…\nCategories: Notícies Musicals\nAra ja sent un grup, format per Josep Serra a les veus i guitarra, Joan Canals al baix, Macià Pol a la bateria i Xavi Ferrà a la guitarra, the j.s.marti interpretaran en directe les cançons d’aquest tercer disc. Aquestes encara no Read more…


Pastissos nupcials decorats amb flors | Revista Casar-se a Catalunya\n11 enero, 2018 Per Casar-se a Catalunya\nPastissos nupcials decorats amb flors que voldràs que surtin perfectes al teu enllaç. El pastís es considera una carta de presentació als convidats en el moment en què la parella ja és matrimoni, pel que la imatge d’aquest serà molt important i quedarà genial a les fotos de record. Un últim dolç abans de passar a la part més festiva de l’enllaç.\nPastissos de somni amb flors naturals\nUn pastís senzill amb un toc de color? Una base blanca que podràs combinar amb diferents tipus de flors naturals. Pots aportar alegria amb diverses tonalitats o pots afegir flors del mateix color que destaquin per les seves formes. Sens dubte un toc bohemi que donarà classe i elegància al teu pastís.\nPastissos de Dolç Atelier i la Despensa de Eva\nPastissos amb tocs naturals\nUna de les opcions més top és utilitzar una base de color o d’estampats. Per tal de no recarregar massa el pastís pots optar per posar l’última pinzellada de creativitat amb fulles o petites herbes. El color verd ressaltarà la base del pastís, però sempre pots donar un toc metàlic a les fulles si el verd no et convenç. Els petits detalls marquen la diferència!\nFotografia de Jenna McElroy i Brianna Wilbur Photography. Via Style Me Pretty\nFlors per menjar-se-les\nSou amants del dolç? Sou dels que no ús resistiu a cap xocolatina? Aleshores la vostra opció és un pastís decorat amb flors de sucre, flors decoratives que també podràs menjar. Aquesta opció us permetrà ser una mica més creatius i combinar colors, gustos i formes. Una idea que donarà el toc distintiu al pastís del teu dia i podràs seduir els convidats més llaminers.\nFotografia de Emily Delamater Photography i Tamara Gruner Photography. Via Style Me Pretty\nInvitacions de boda personalitzades


Catalunya ara i sempre – Montserrat Tura\nCatalunya ara i sempre\nCada català sent el seu vincle amb la nostra nació a la seva manera. En el debat polític molts cauen en la temptació de creure que el seu vincle és perfecte i únic. A mi m’agrada la riquesa de sensacions de pertinença que s’han creat amb el temps. Alguns vincles han canviat per fets concrets, però no m’atreveixo a dir quin és el millor, i molt menys a afirmar que el meu sigui l’adequat.\nUs puc explicar que el meu compromís per Catalunya està vinculat a tots aquells que, diàriament i amb molt d’esforç, intenten fer funcionar les petites empreses d’aquest país i, malgrat la crisi, aposten per la qualitat i es preocupen pels seus treballadors; a aquells que no deserten dels barris amb problemes i ajuden a la seva regeneració; als que fan possible la seguretat; als que saben que l’ocupació és el primer pas per a la igualtat d’oportunitats i són conscients, per tant, que l’atur és el gran problema a combatre.\nPels que no volem claudicar en la defensa de la qualitat i universalitat dels serveis públics, pels que ens emociona el nostre patrimoni col·lectiu, pels paisatges, pel mosaic de paisatges que cal preservar, sabent que els grans cuidadors són els pagesos que s’esforcen a diversificar-se.\nPels que sabem que hi ha molta feina a fer per tenir l’Administració que cada ciutadà es mereix, que hem de reduir la diferència entre les rendes, que cada cop és més gran i, per tant, ens allunya de la desitjada justícia social.\nPels que sabem que cal coratge i sensibilitat per aprofundir la democràcia, per reforçar la nostra identitat, perquè som una nació i no ens cal haver-ho de repetir i demostrar.\nEls companys i companyes del meu partit, el PSC, m’han escollit segona de les llistes per a les properes eleccions, i sé que és una responsabilitat i un honor alhora. S’acosten unes eleccions difícils, però els progressistes no podem tirar la tovallola, no podem defallir. Si ho fem, guanyaran partits conservadors que centren els seus esforços només en reduïts sectors econòmics i volen donar lliçons de catalanitat, sense adonar-se que el primer valor de qui vol fer política és l’honradesa i la sinceritat.


Puntodis se suma al Postgrau en Accessibilitat i Disseny per a Tothom de l'ESARQ | UIC Barcelona\nEl programa, pioner a considerar l'accessibilitat des d'un punt de vista global i transversal, està dirigit per l'arquitecte Enrique Rovira-Beleta Cuyás.\nPuntodis va signar ahir un conveni amb l’ESARQ a través del qual se suma al Postgrau en Accessibilitat i Disseny per a Tothom, que arrencarà a l’octubre la tercera edició. En la signatura del conveni, hi han estat presents el director de Puntodis, Jon Imanol Ibarra; el rector de la UIC, Dr. Pere Alavedra, i el director del postgrau, l’arquitecte Enrique Rovira-Beleta.\nAquest postgrau és la primera iniciativa formal acadèmica que considera l’accessibilitat des d’un punt de vista global i en un marc de transversalitat. Aquest programa és de gran valor per aconseguir que el Disseny per a Tothom sigui universal i versàtil, ja que els requeriments d’accessibilitat són diferents a cada país.\nAquest curs és una oportunitat per descobrir “les capacitats de les persones amb discapacitats” i veure que “l’accessibilitat no és solament una necessitat per a les persones amb discapacitat, sinó un avantatge per a tots els ciutadans”, segons el director, Rovira-Beleta; amb això s’aconsegueixen ciutats, edificis, habitatges, mitjans de transport i sistemes de comunicació còmodes i segurs per a tots els ciutadans, especialment per als de mobilitat reduïda o comunicació reduïda, però amb disseny normalitzat per a tothom.\nEl programa combina teoria i pràctica, i les sessions de treball són virtuals i interactives (en línia): l’alumne el pot cursar des de qualsevol part del món i disposa d’un claustre de professors de diferents països. El postgrau té professionals de reconegut prestigi en els diferents sectors de l’àmbit i l’activitat del disseny per a tothom, així com representants d’organitzacions de persones amb discapacitat i institucions de serveis en matèria d’accessibilitat universal.\nPuntodis és una empresa experta en l’accessibilitat en la comunicació, que té com a objectiu que qualsevol persona pugui desenvolupar-se en el seu entorn amb independència i utilitzar tots els recursos que hi hagi disponibles amb facilitat.\nEls projectes de final de grau de l'ESARQ plantegen crear una Diagonal Verda que unirà Collserola amb el mar\nEls alumnes d’Arquitectura fan una correcció conjunta de projectes amb estudiants de la KU Leuven


Opinions d'en Francesc Puertas: 09/2009\nJa fa dies que em pregunto quins escenaris se’ns presenten si suposem les diferents transformacions que podria suposar a la nostra societat si acabem sent independents, i en aquell instant cerquem les complicitats que necessitem per ser considerats a Europa.\nTambé m’imagino què deu passar pel cap de la gent que som i ens sentim catalans, deixant a banda els nostres sentiments catalanistes quan s’imposa el nostre ésser més racional.\nDe fet, els partits (i els polítics) espanyols ens posen fàcil la tria sobre si volem o no la independència amb les seves actuacions, discursos, vendettas i justificacions, pensant-se que som uns ignorants i, triar per triar, volem estar-ne ben lluny d’aquest circ.\nA mi (i parlo per mi) no m’agrada formar part de tota aquesta mena de “pastís apedaçat”, del qual els catalans no participem ni a la recepta ni a l’obrador, sinó que hem de creure i prou. I sabem que no estem encertant en la recepta, sabem que s’està fent malament, per a qui el fem i sabent qui ens el comprarà al final.\nNo ens agrada com porten el negoci, com ensenyen a atendre als clients i els rètols de l’aparador. No ens agrada treballar més hores que ningú i que ens discuteixin les hores de més que hem fet dient-nos que és part de la feina, i que si no ho fem som uns insolidaris. Sé que si decideixo marxar d’aquesta “empresa”, me’n puc sortir i muntar el meu propi negoci amb més garanties d’èxit.\nAra bé. Muntar el meu propi negoci per una intuïció tampoc. Vull saber si aquells que decidiré que l’administrin (perquè jo estaré a l’obrador treballant), seguiran sent la mateixa mena de polítics i de partits que en aquests moments hi ha al panorama. Vull saber si tot això significarà que el negoci es portarà millor (perquè a priori no en tinc cap garantia).\nI també vull saber si tothom s’omplirà el pap de protagonismes innecessaris (perquè n’estic tip d’iniciatives que es malmeten per l’estupidesa dels protagonismes). Vull saber si el meu esforç i les hores extres es traduiran en una millora per a mi i la meva família.\nDarrerament, en parlem molt de fer consultes sobiranistes -fet que a mi personalment em satisfà- perquè és la manera d’aixecar la veu dels ciutadans, manifestant la nostra “fartesa” per la situació general de qui són els polítics del País i de l’Estat.\nDe tota aquesta mena de degradació del fet català no se’n salven ni tan sols algunes entitats d’encuny i referència de la nostra forma de ser, que no tan sols haurien de representar la nostra cultura, sinó que haurien de ser exemple de bones maneres i formes d’administrar.\nActuacions tan estrafolàries com la de consensuar un text com el nou Estatut, l’aprovació pel Parlament, la ratificació pels ciutadans de Catalunya, no hauria d’estar en el Tribunal Constitucional, on no més de 10 magistrats han de valorar si la majoria de catalans (més de 10) i dels seus representants (també més de 10) sabem el que ens fem o no.\nNo s’entén que en pocs anys, la imatge de Catalunya hagi passat de ser una comunitat respectada que ens tenien en compte a una comunitat de pandereta i de Madoffs de pacotilla.\nPotser sí que hauríem de ser independents, i aquells que ens governen a Catalunya, i que tenen les màximes representacions institucionals, estan fent-ho prou malament com perquè els catalans ho comencem a desitjar de debò.\nPublicado por Francesc Puertas en 24.9.09


5 maig: Expo-Subhasta ProPresxs\n27 Abril 2012 27 Abril 2012 rualqueanomenenruDeixa un comentari\nDissabte 5 de maig a les 12h. Inauguració de la Expo amb Vermutako\nLa expo consta d’obres fetes expressament per a aquest event.\nLes obres estarna exposades durant tot el mes de maig i estaran en subhasta.\nPodreu proposar les vostres ofertes i a final de mes es farà entrega de les obres.\nTots els diners recollits aniran per a suport a presxs.\nAktivitatsexpo, presó, suport


La DO Utiel-Requena selecciona els seus vins representatius de 2021 – tucomarca.com\nHomeSeccióOci i CulturaCanal VinsLa DO Utiel-Requena selecciona els seus vins representatius de 2021\nLa Denominació d’Origen Utiel-Requena ha presentat els seus vins seleccionats d’enguany, triats mitjançant tast a cegues pel panell de tast de la DO. En un acte celebrat en el Consell Regulador, coincidint amb la reunió abans de l’estiu del Ple del Consell Regulador, els diplomes de Negre Utiel-Requena i Negre monovarietal de Boval Utiel-Requena han recaigut en els vins següents: Successió 2019 Cabernet Sauvignon, de Cellers Covilor, i Caprasia Criança Boval 2018, de Cellers Vegalfaro, respectivament. Van assistir a recollir el premi Hilario Valero, president de Covilor, i Rodolfo Valiente, gerent de Vegalfaro.\nDesprés del parèntesi de la pandèmia, el concurs de vins seleccionats s’ha représ amb unes bases noves per als cellers participants i una reducció de les categories (de huit a cinc: Negre i Negre monovarietal de Boval, que acaben de ser triats; i Espumós, Blanco, Rosat de Boval, per a les categories del qual es tindran en compte ja en la següent afija i passaran a ser els Vins Seleccionats de 2022).\nCal esmentar que en l’anterior Ple del Consell Regulador de la Denominació d’Origen Utiel-Requena, l’anyada 2020 va ser qualificada com “molt bona”.\nEl guanyador de la categoria de Negre Utiel-Requena, el Successió 2019 Cabernet Sauvignon, té un color roig profund amb matisos violacis. Ha explicat les seues característiques en l’acte per videoconferència Antonio Fernández, enòleg de Covilor. La seua aroma és intensa, en el qual destaca l’essència de grosella, cireres, prunes i olives negres. En boca es presenta dens, amb molta estructura i amb un fons de xocolate negre.\nPer part seua, el seleccionat Negre monovarietal de Boval Utiel-Requena, el Caprasia Criança Boval 2018, té un color roig cirera intens, pronunciat, d’intensitat aromàtica amb predomini de fruita negra madura i subtils notes de roure torrat. Molt fresc en el paladar, amb tanins dolços i abundants, amb molt de cos i una bona acidesa, final persistent de pruna negra.\nConcurs de vins DO Utiel-Requena\nDes de 2007, el Consell Regulador de la DO Utiel-Requena convoca un concurs anual per a triar els vins representatius de les diferents categories, al qual poden presentar-se els cellers inscrits que ho desitgen. Els guanyadors representen a aquesta entitat durant un any en actes públics en els quals participa el Consell.\nLes bases del concurs atenen, principalment, a criteris de tipologia de vi i rang de preu. Els vins d’Utiel-Requena que es presenten com a candidats se sotmeten a un tast a cegues per part d’un panell de tast del Consell Regulador, i els vins guanyadors es distingeixen amb una etiqueta identificativa.\nEl president de la DO Utiel-Requena, José Miguel Medina Pedrón, ha agraït a tots els cellers la participació en aquesta convocatòria i ha animat que es continue promocionant aquest concurs que ajuda a donar a conéixer el potencial de la DO i els seus vins. Informa, Luis Ibáñez.\nL’Ajuntament de Bunyol organitza sessió plenària ordinària del mes de juny aquest pròxim dilluns 28 de juny\n2 juny, 2021 Redacción Canal Salut, Covid-19, Infraestructures, La Comarca, Pobles en Festes, Política, Requena, Requena-Utiel, Secció 0\nPost també disponible en: CastellanoLa decisió l’han feta pública a través d’un comunicat Des de l’Associació Festa de la Verema desitgem, en primer lloc, transmetre un missatge d’ànim i afecte a totes aquelles persones que […]


– 4 desembre 2015Categories: Notícies, Política El grup comarcal de la CUP al Consell Comarcal del Baix Camp emplaçarà a la resta de grups comarcals, al Ple del proper 15 de desembre, que cada conseller i consellera es pagui el seu sopar de Nadal i el del seu o de la seva acompanyant, per evitar una despesa pública de més de 2000€.\nLa setmana passada els consellers i conselleres comarcals de la CUP al Consell Comarcal del Baix Camp van rebre una invitació per assistir al Sopar de Nadal del Consell Comarcal que es realitzarà en finalitzar el darrer Ple de l’any, al restaurant Termes Montbrió de Montbrió del Camp.\nEn preguntar un dels tres consellers de la CUP el cost del sopar, la presidència del Consell va informar-lo que era de 35€, però que “el paga el Consell Comarcal”. El grup comarcal de la CUP calcula que si el Consell Comarcal compte amb 33 consellers i conselleres, les quals hi poden assistir amb un o una acompanyant, així com la presència de membres de personal directiu del Consell, el cost mínim de diner públic que pot tenir aquest sopar és de més de 2.300€.\nEl portaveu de la CUP al Consell Comarcal, el riudomenc Pere Campíñez, considera que “tenint en compte el context socioeconòmic de la nostra comarca podríem estar parlant, més que d’una despesa supèrflua i de manca d’ètica manifesta, d’una malversació de fons públics”.\nI, a més, afegeix que “si algú pot dir que amb aquesta denúncia estem fent demagògia, és molt senzill: si volen fer un sopar de Nadal, que cadascú s’ho pagui de la seva butxaca i arreglat. I, si 35€ són masses diners per un sopar -cosa que compartim- de ben segur hi ha d’altres establiments on poder menjar més barat”\nPer aquest motiu, Pere Campíñez instarà a la resta de grups comarcals presents al Consell Comarcal (CiU, ERC, PSC, PP i C’s) que cada conseller i consellera assumeixi el cost del sopar per no generar un perjudici a l’erari públic.\nTags: baix camp, cup Comments Closed


Informatiu Balear - 18/10/11 - RTVE.es\nInformatiu Balear - 18/10/11\nEl vicepresident econòmic, Josep Ignasi Aguiló, ha anunciat avui que d'aquí a pocs dies presentarà un pla per pagar el deute als creditors. El Govern deu, just a les associacions de discapacitats, devers 5 milions d'euros.\nA més, el vicepresident ha anunciat que es possible que es retardi l'entrada dels pressuposts en el Parlament però no es prorrogaran.\nL'Ajuntament de Palma presenta un pla per tenir la ciutat neta i pujarà el rebut del fems un 3%.\nLa Creu Roja de Menorca repartirà 50 mil quilos d'aliments entre les entitats necessitades de l'illa.\nCondemnats Jaume Massot i Jaume Gibert per haver consentit la construcció d'un xalet en zona protegida a Andratx.\nUn grup danès vol recuperar el projecte de construir un parc temàtic a Mallorca. Calcula una inversió de 100 milions.\nAvui, a l'entrevista, Miquel Ramis, cap de llista del PP al Congrés dels Diputats.\nA Segona B, l'Atlètic Balears és el líder en solitari, gràcies a la victòria per 2 a 3 al camp de l'Ontinyent.\nEsperam tempestes a partir de demà a vespre.\nver más sobre "Informatiu Balear - 18/10/11" ver menos sobre "Informatiu Balear - 18/10/11"\nInformatiu Balear 2 - 20/07/18\n12:05 - 20 jul 2018\nInformatiu Balear - 20/07/18\n29:16 - 20 jul 2018\nInformatiu Balear - 19/07/18\n28:36 - 19 jul 2018\nInformatiu Balear - 18/07/18\n28:31 - 18 jul 2018\n01:03 - 20 jul 2018\nEl temps a les Illes Balears - 20/07/18\nInformatiu Balear en 2' - 20/07/18\n02:35 - 20 jul 2018\nEl temps a les Illes Balears - 19/07/18\n02:54 - 19 jul 2018\nInformatiu Balear en 2' - 18/07/18\n01:59 - 18 jul 2018\nEl temps a les Illes Balears - 18/07/18\n02:35 - 18 jul 2018\nLos últimos 9.116 programas de Informatiu balear\nNuevo Informatiu Balear 2 - 20/07/18 Completo 12:05 8% pasado viernes\nInformatiu Balear 2 - 20/07/18 pasado viernes Un turista italià de 23 anys s'ha precipitat la matinada d'avui des d'un segon pis d'uns apartaments a Es Pujols, a Formentera. L'ONG Proactiva Open Arms desembarcarà demà...\nAgenda del cap de setmana pasado viernes Agenda del cap de semana.\nNuevo Informatiu Balear - 20/07/18 Completo 29:16 8% pasado viernes\nInformatiu Balear - 20/07/18 pasado viernes El 44 per cent de les cales d'Eivissa té posidònia en molt mal estat. Segons l'estudi que ha fet el Consell d'Eivissa per avaluar-ne l'estat. Un turista italià de 23 anys s...\nNuevo El temps a les Illes Balears - 20/07/18 Fragmento 3:44 8% pasado viernes\nEl temps a les Illes Balears - 20/07/18 pasado viernes Per aquest cap de setmana s’espera un temps variable amb possibilitat de ruixats. Vent de tramuntana i gregal, maror generalitzada i temperatures una mica més baixes.\nNuevo Informatiu Balear en 2' - 20/07/18 Fragmento 2:35 8% pasado viernes\nInformatiu Balear en 2' - 20/07/18 pasado viernes El 44 per cent de les cales d'Eivissa té posidònia en molt mal estat. Segons l'estudi que ha fet el Consell d'Eivissa per avaluar-ne l'estat. Un turista italià de 23 anys s...\nNuevo Informatiu Balear - 19/07/18 Completo 28:36 8% pasado jueves\nInformatiu Balear - 19/07/18 pasado jueves El Partit Popular ha presentat avui la campanya ''Estimam el turisme''. La companyia aèria Ryanair es prepara per a l'allau de reclamacions que pot generar la vaga de tripulants de cabi...\nNuevo Informatiu Balear en 2' - 19/07/18 Fragmento 2:46 8% pasado jueves\nInformatiu Balear en 2' - 19/07/18 pasado jueves El Partit Popular ha presentat avui la campanya ''Estimam el turisme''. La companyia aèria Ryanair es prepara per a l'allau de reclamacions que pot generar la vaga de tripulants de cabi...\nNuevo El temps a les Illes Balears - 19/07/18 Fragmento 2:54 8% pasado jueves\nEl temps a les Illes Balears - 19/07/18 pasado jueves Bon temps per als pròxims dies.\nNuevo Informatiu Balear - 18/07/18 Completo 28:31 8% pasado miércoles\nInformatiu Balear - 18/07/18 pasado miércoles El Consell de Mallorca fixa en 430.000 el màxim de places turístiques. Segons un estudi de la UIB els ferris són la causa principal de la contaminació al port de Palma. Detengut un b...\nNuevo Informatiu Balear en 2' - 18/07/18 Fragmento 1:59 8% pasado miércoles\nInformatiu Balear en 2' - 18/07/18 pasado miércoles El Consell de Mallorca fixa en 430.000 el màxim de places turístiques. Segons un estudi de la UIB els ferris són la causa principal de la contaminació al port de Palma. La sanci&oacu...\nNuevo El temps a les Illes Balears - 18/07/18 Fragmento 2:35 8% pasado miércoles\nEl temps a les Illes Balears - 18/07/18 pasado miércoles Predomini de cel estirat. Pols en suspensió. Temperatura sense gaires canvis o en lleuger ascens. Vents del sud fluixos amb brises costaneres.\nNuevo Arriben els immigrants de l'Aquarius Fragmento 1:32 8% pasado martes\nArriben els immigrants de l'Aquarius pasado martes El convent de Son Rapinya (Palma) acollirà a partir de demà 25 immigrants provinents del rescat del vaixell Aquarius. El nou alberg estarà gestionat per Creu Roja. Des de 2016, les Balears ha...\nNuevo Informatiu Balear - 17/07/18 Completo 28:05 8% pasado martes\nInformatiu Balear - 17/07/18 pasado martes Demà arriben a Mallorca 25 immigrants del vaixell Aquarius. El convent de Son Rapinya està preparat per acollir-los. Torna la normalitat al Port d'Alcúdia després de l'espectac...\nNuevo Informatiu Balear en 2' - 17/07/18 Fragmento 2:30 8% pasado martes\nInformatiu Balear en 2' - 17/07/18 pasado martes Demà arriben a Mallorca 25 immigrants del vaixell Aquarius. El convent de Son Rapinya està preparat per acollir-los. Torna la normalitat al Port d'Alcúdia després de l'espectac...\nNuevo El temps a les Illes Balears - 17/07/18 Fragmento 2:40 8% pasado martes\nEl temps a les Illes Balears - 17/07/18 pasado martes Continuen les jornades de calor tot i que la temperatura durnt el dia abaixarà una mica i no arribarà als 30 graus en molts d'indrets de les illes. El vent bufarà fluix de direcció...\n> Informatiu Balear - 18/10/11


‘El CAU' s'estrena amb més d'un centenar de joves\n'El Cau' es va estrenar aquest cap de setmana amb un gran èxit d'acolliment, amb més de 100 joves que es van acostar a conèixer aquest nou espai municipal i gratuït durant la vesprada del dissabte.\nEn la posada de llarg de 'El Cau' va actuar la 'Little Big Band' i va haver-hi berenar per a tots els assistents, que van poder gaudir de diversos jocs, activitats dirigides per monitors o del futbolí. A les persones que van participar també se'ls va demanar suggeriments per a anar incorporant en el Cau, que van ser dipositats amb post-its en un panell per al posterior estudi del personal de la Regidoria de Joventut.\nAquesta àmplia sala, situada en els baixos del Casal del Jove. està oberta per a joves a partir de 12 anys perquè ho gaudisquen de la manera que desitgen a través de diverses activitats d'oci.\nLa proposta municipal pretén donar una resposta al fet que les persones adolescents tinguen un espai obert i al seu gust per a gaudir en el seu temps lliure. Actualment 'El Cau' està equipat amb mobles, jocs de taula i cartes, un futbolí i màquines de vending per a begudes fredes i calentes.\nAmb diverses persones que monitoritzaran les activitats, 'El Cau' obrirà els divendres de 18.00 a 22.00 h, els dissabtes de 18.00 a 00.00 h i diumenges i festius de 18.00 a 21.00 h. També oferirà servei en les vespres de festius, de 18.00 a 00.00 h.\nAquesta iniciativa és una mostra del model d'oci pel qual l'ajuntament pretén apostar, generant entre els joves noves alternatives d'oci o que complementen a les actuals.


Jornada intercol·legial: Mediació en assumptes civils i mercantils | Col·legi Oficial de Pedagogia de Catalunya\nJornada intercol·legial: Mediació en assumptes civils i mercantils\nEl 2 de març el Consell de Ministres va aprovar el Reial Decret-Llei de Mediació en assumptes Civils i Mercantils i incorpora al dret espanyol la Directiva 2008/52/CE del Parlamento Europeo y del Consejo, de 21 de mayo de 2008, sobre ciertos aspectos de la mediación en asuntos civiles y mercantiles. De manera que la mediació s’estén en l’àmbit civil i mercantil i posa a disposició dels ciutadans un nou mecanisme de resolució de conflictes que és voluntari i que pretén ser àgil, flexible i econòmic.\nAquest Reial Decret-Llei arriba després de que pràcticament cada comunitat autònoma tingui una llei de mediació que ha pogut regular assumptes propis de la mediació familiar, laboral, en matèria de consum, etc. Amb aquesta regulació única per a tot el territori, aquest Reial Decret-Llei compta amb un règim general d’aplicació en la mediació en assumptes civils i mercantils.\nAixò, significa que a Catalunya seguirà vigent la Llei 15/2009 de 22 de juliol, de mediació en l’àmbit del dret privat, i el Reial Decret-Llei aprovat que serà aplicable a Catalunya, principalment en matèria de dret mercantil i processal.\nEn aquesta Jornada parlarem i debatrem sobre les principals característiques del Reial Decret-Llei recentment aprovat i en vigor, i intentarem satisfer els dubtes i les expectatives que ha pogut generar.\nActivitat exclusiva i gratuïta per als col·legiats/des dels col·legis organitzadors de la jornada.\nDATA: dijous 28 de juny de 2012\nHORARI: de les 17 a les 20 h.\nLLOC: Sala d’actes del Col·legi Oficial d’Agents Comercials de Barcelona (Casp, 130. 08013 Barcelona)\nBenvinguda i presentació a la jornada, a càrrec del Sr. Miquel Alís, educador social, mediador i membre de la Comissió de Treball en Mediació del CEESC\nPonència "El Real Decreto-Ley 5/2012 de 5 de marzo, de mediación en asuntos civiles y mercantiles. Novedades más relevantes", a càrrec del Sr. Albert Tribó, advocat i mediador familiar\nDebat, moderat per la Sra. Núria Sánchez Palos, treballadora social, mediadora i membre del Col·legi Oficial de Treball Social de Catalunya\nConclusions, a càrrec del Sr. Josep Armengol, pedagog, mediador i vocal de Mediació del Col·legi de Pedagogs de Catalunya\nCloenda, a càrrec del Sr. Andreu Peláez, educador social, mediador, coordinador de la Comissió de Treball en Mediació i membre de la Junta de Govern del CEESC\nCOLPIS - TSCAT- CEESC - COPC - COPEC\nAmb el suport de: COACB\nData de publicació: 28/6/2012


Perquè Kan Bakus és com és? (divendres, 22 de juliol de 2016)\nHome Notícies / Premsa Perquè Kan Bakus és com és? (divendres, 22 de juliol de 2016)\nPerquè Kan Bakus és com és?\nMalauradament, per molt que ens hi hem esforçat, a la nostra ciutat molta gent encara ens anomena “El japonès d’Igualada”. Diem malauradament perquè els que ens coneixeu ja sabeu que al nostre local, i des que vàrem obrir l’any 2008, pot trobar-se una barreja, que no fusió, de diferents tipus de cuina per fer content a tothom.\nMolts ens pregunteu perquè Kan Bakus és com és. I, finalment, hem decidit explicar-vos la història.\nSom la Sònia i el Manel, i provenim del món de la tecnologia. Dirigim un centre de formació empresarial i tecnològic des de l’any 1988.\nLa nostra aventura a l’hostaleria comença allà l’any 2005, fruit d’un conjunt de casualitats, i amb una bona dosi d’il·lusió posem en marxa un primer restaurant a la Plaça de l’Ajuntament. L’èxit va ser molt gran i això ens va animar a somiar en altres aventures hostaleres. En aquella època també vam obrir una barra d’estiu dins unes conegudes carpes de la ciutat.\nEn aquell moment la Sònia era una gran apassionada del vi, fins l’extrem de realitzar els estudis oficials de sumilleria. També era una “fan” del menjar japonès que, per tastar-lo, havíem d’anar-lo a trobar a Manresa o Barcelona, com a molt a prop. El problema era que a Igualada no hi havia oferta d’aquest tipus de cuina. Al nostre antic restaurant vam fer un parell de proves de sushi i el vam oferir als nostres clients i amics. La cosa va sortir prou bé.\nUna cosa porta a una altra i, un dia, vam pensar: “si obrim un altre local de concepte, no hi podrà faltar una botiga de vi i alguns plats japonesos”. I, mentrestant, vam marxar de vacances al Japó; per una banda anàvem a desconnectar i a descobrir noves cultures, però per l’altra ens fixàvem en el tipus de cuina que hi ha al carrer, i visitàvem diferents establiments hostalers pels carrers de les capitals més conegudes del país.\nTornant a casa, tot es va precipitar. Estàvem emocionats amb tot el que havíem vist, i volíem incorporar-ho a un nou projecte. En aquells dies, ens va contactar el propietari del local on ens trobem ara. Ens va oferir la possibilitat de tenir aquell local. A nosaltres, sempre ens havia agradat el lloc i la seva decoració. Al final, vàrem acceptar.\nUna de les coses que no vam fer va ser canviar de nom el local. Kan Bakus és un nom bonic, “la casa del Déu del vi”; el nom és escrit en esperanto, ens van explicar. Potser l’hauríem d’haver canviat, perquè encara ara hi ha gent que pregunta: “carai, heu canviat l’estil de cuina!”, però nosaltres ens hi hem resistit.\nEl disseny de la carta el teníem molt clar. Plats de tots tipus, per a tots els gustos, de la màxima qualitat possible, i per a la majoria de butxaques. I una àmplia selecció de vi, principalment català.\nI així va ser, a Kan Bakus vam començar oferint plats vegetarians, diversos tipus d’amanides, pernil, formatges, tallarines amb musclos, rissoto, i fins i tot bacallà al pil-pil i arròs negre. I, com no, una petita selecció de sushi fet per nosaltres, amb productes de primera qualitat importats de Japó. D’aquesta forma aconseguíem satisfer, per exemple, una parella on a un li encanti el sushi i, l’altre, no el vulgui ni tastar. És un cas força més habitual del que podem pensar... I sí, es fa estrany veure una taula on un comensal menja sashimi de tonyina, mentre que l’altre té un plat de tallarines amb musclos i gambes al davant.\nDe seguida va córrer la veu que, per fi, a Igualada es podia trobar sushi. I tothom qui venia en demanava. Tant és així que d’aquí ens ve el nom “el japo d’Igualada”. I també es sorprenent veure les cares d’alguns amics que ens visiten i que, en marxar, ens confessen que no havien vingut mai pensant que només fèiem “peix cru”.\nLa nostra carta és una mica especial. I més després de les últimes modificacions que vam fer-hi fa uns mesos. A banda de molts dels plats de sempre, també tenim el tàrtar de tonyina amb guacamole (versió clàssica i versió Spicy), el carpaccio de gamba de la costa brava, el timbal de salmó fumat, les tires o el cruixent de pollastre, les croquetes de la iaia Pepi, el rissoto de bolets i gambes, el nostre ceviche especial, steack tartar (en les seves versions tradicional o japonesa), el tataki de tonyina amb sèsam al gust i, quan podem, una enorme hamburguesa de vedella de la més alta qualitat.... Entre d’altres coses!\nJa veieu, doncs, com ha estat la nostra història!... Esperem que us hagi agradat!\nAh, i ens queda corda per moltes coses més!!!\nSònia i Manel, estiu de 2016


La felicitat dels altres - Regió7 :: El Diari de la Catalunya Central\nanna vilajosana 15.03.2019 | 23:51\nM'han regalat una llibreta amb la coberta de color verd i amb una inscripció que hi diu: «Fes més de tot allò que et fa feliç... i fes-ho sovint». La proclama és una obvietat però tot i ser capaços d'identificar què és un instant joiós –un vermut amb els amics, escalfar-te amb el primer sol de la primavera, que les criatures se'n vagin a dormir sense remugar...– ens costa destinar temps només a estar bé. D'aquí a quatre dies, el 20 de març, comença la primavera i se celebra el Dia Internacional de la Felicitat, i és un doble pretext meravellós per revisar el cronograma del 2019 i veure quina mitjana de temps hem destinat a ser feliços. Si la paraula us sembla naïf, canvieu-la per riure, viure, no fer res o la que més us agradi. El que importa és l'exercici. Feu-ne els càlculs, comproveu-ne els resultats i no us deprimiu, si us plau, perquè la desesperació genera infelicitat que farà la bola més grossa.\nAplaudeixo que Vilafranca del Penedès destini la segona edició del festival de pensament VilaPensa a parlar de la felicitat. El seu coordinador, Jordi Sàbat, reivindica que es reconegui la rellevància de la felicitat i el benestar com a aspiracions universals de l'ésser humà i, per tant, que es valori la importància de la seva inclusió en les polítiques de govern. Ara que s'acosten eleccions els aspirants a capitanejar les administracions públiques es podrien plantejar la posada en marxa d'una regidoria de mesurament de la felicitat. Al capdavall, els car-rers nets, un transport públic eficient i una recollida d'escombraries ben organitzada són qüestions bàsiques d'ordre públic, però la felicitat és una altra cosa; va més enllà. És el que reclama el pacient que, ingressat en un hospital, es queixa tot i tenir calefacció, menjar a la safata i canvi de llençols diari.\nSom a anys llum d'esdevenir el regne de Bhutan, que, perdut a les muntanyes de l'Himàlaia, és considerat un dels indrets més feliços del planeta. Per a ells la felicitat és més important que l'economia i n'han fet seu el mantra: un bon pensament, una bona paraula, una bona acció. Podríem ser més modestos i començar identificant quines són les nostres principals fonts de satisfacció tot i saber-nos infeliços. Si us sentiu profundament abatuts, tristos i, fins i tot, miserables, i necessiteu una estona vagarosa al sofà, mireu-vos la sèrie After life, protagonitzada per l'actor Ricky Gervais, que relata com afronta el dol per la mort de la seva dona. Amb un to agre i, en alguns moment passat de voltes, arribareu a la conclusió que la felicitat és bonica encara que sigui la dels altres. Hi ha escenes delirants i una, en particular, de deliciosa en què es recorda aquesta dita que moltes cultures han fet seva: «Una societat madura quan els vells planten arbres a l'ombra dels quals saben que mai s'asseuran».


Ian Wright - Viquipèdia, l'enciclopèdia lliure\npresentador de televisió britànic\nIan Wright (17 de maig de 1964, Suffolk, Anglaterra) és un presentador de televisió anglès de la sèrie sobre viatges i aventures Globe Trekker, coneguda com a Lonely Planet fora dels Estats Units i produïda per Pilot. També ha presentat el programa Ian Wright Live, gravat en directe i que tracta sobre diversos aspectes relacionats amb els viatges.\n17 maig 1965 (56 anys)\nViatger internacional experimentat, Wright és probablement el presentador més conegut de la Lonely Planet. És famós pel seu estil divertit i enginyós, i per la seva interacció amb la gent local en els seus recorreguts. En 7 anys ha presentat més de 50 episodis del programa, entre els quals destaquen destinacions extremes com la zona àrtica del Canadà, el Nepal i les zones desèrtiques d'Austràlia central. Fins al moment, Wright ha guanyat tres premis Cable Ace Awards dels Estats Units al millor presentador.\nAbans d'aparèixer en televisió, Wright va dirigir un centre comunitari juntament amb la seva dona. Va passar tres mesos a Guyana com a part del projecte Operació Raleigh de la fundació Prince's Trust. També té una àmplia experiència de viatges per Egipte, Índia i Romania.\nUn dels seus programes més famosos va ser el del seu pas per Veneçuela, on va haver de carregar una anaconda juntament amb vuit persones més, prendre sucs exòtics i navegar fins a arribar al Salt de l'Àngel, el salt d'aigua més alt del món amb 979 m. En altres programes se l'ha vist despullat, com en l'episodi en què va córrer per les famoses salines de Bolívia. Durant la seva estada a Rússia va tenir el valor de nedar en aigües gelades com a part de les tradicions del país. I, per descomptat, ha menjat tot tipus d'aliments de tot el planeta.\nIan Wright és també un devot pintor, i ha exposat les seves obres en el Chats Palace. Així mateix, ha participat en diversos programes extraescolars per a nens.\nBlog d'Ian Wright Arxivat 2020-11-30 a Wayback Machine.\nBiografia a Globe Trekker\nEntrevist a Time Asia\nEntrevista a Pilot Guides\nObtingut de «https://ca.wikipedia.org/w/index.php?title=Ian_Wright&oldid=27922145»\nDarrera modificació: 30 jul 2021 a les 18:48\nLa pàgina va ser modificada per darrera vegada el 30 jul 2021 a les 18:48.


Aviva Algemesí convoca a 52 persones en el Voluntariat pel Valencià - Vista impresión\nPOBLACIONES » Algemesí » Aviva Algemesí convoca a 52 persones en el Voluntariat pel Valencià\n• El regidor de Normalització Lingüística Rafael Lluch, i la tècnica d’Aviva, Fina Girbés, han repartit els diplomes\nAlgemesí ha tancat l’XI edició del programa del Voluntariat pel Valencià. La sala d’actes del Casino ha acollit voluntaris i aprenents que durant aquest curs han estat compartint una hora setmanal de conversa en valencià com a mínim. D’una banda hi ha un equip consolidat de persones voluntàries que any rere any ofereix el seu temps i mantenen la parella lingüística durant tot el curs superant sempre el temps mínim exigit pel programa.\nD’altra banda, Pilar Nogués, presidenta de les Ames de Casa Tyrius, imparteix classes de valencià des de l’any 1999 a la seu de l’associació, i des de l’any 2009 col•labora amb el programa del Voluntariat intercanviant recursos i experiències. Aquest any vint-i-quatre aprenentes han assistit a les seues classes que imparteix cada dimecres.\nDes de l’Agència de Promoció del Valencià (Aviva) es vol promoure el valencià com a llengua d’acollida i fomentar el seu ús. L’Ajuntament d’Algemesí col•labora amb aquest projecte d’Escola Valenciana des d’octubre de 2008. Quant a les persones voluntàries, algunes mantenen la fidelitat des del començament del programa i d’altres s’han incorporat al llarg dels distints cursos. Cal agrair a totes la seua col•laboració desinteressada.\nEn l’acte el regidor de Normalització Lingüística Rafael Lluch, i la tècnica d’Aviva, Fina Girbés, han repartit els diplomes que acrediten la participació en el programa i han agraït la implicació i el compromís dels assistents per fer possible la introducció de nous parlants en valencià, compartir experiències i estimar la llengua. Altrament, qualsevol persona que desitge col•laborar o aprendre valencià pot acostar-se quan vulga a l’ajuntament i emplenar una fitxa amb les seues dades personals. Encara que hi ha dos convocatòries generals per començar el curs al mes d’octubre i per a tancar-lo al juny, el programa està obert tot l’any.


Sou a: Inici Dades obertes\nL’Open Data facilita l’accés a tota la informació municipal que el mateix consistori posa a l’abast de la ciutadania i, a més, fomenta la reutilització d’aquestes dades. D’aquesta manera, qualsevol persona o organització pot utilitzar les dades obtingudes per a una nova idea que en generi de noves, nou coneixement i nous serveis. L’Open Data obre un món d’oportunitats a la innovació, al coneixement i ofereix, també, noves oportunitats de negoci.\nAmb aquest servei, l’Administració augmenta la transparència, ja que el ciutadà accedeix a una visió real de la prestació de serveis. A més, es promou el teixit econòmic i la innovació, atès que s’obren importants volums d’informació que les empreses poden utilitzar gratuïtament per complementar els seus productes i serveis.\nFes-nos saber si existeixen altres dades que t'agradaria que compartíssim. A banda d'omplir el següent formulari en línia, la ciutadania pot adreçar-se presencialment a l'OAC municipal i fer la mateixa sol·licitud.\nExposeu la vostra consulta sobre OpenData


Aigües de Reus - Exposició\n20 d'abril, 2021\nEspai Divulgatiu > Espai Aigua > Exposició\nEl discurs expositiu comença parlant del cicle natural de l'aigua i ens apropa a la seva composició, una molécula senzilla (H2O) però alhora extraordinària.\nEspai Aigua també ens dóna elements per reflexionar sobre la importància de la presència o absència d'aigua, un fet que condiciona els paisatges i les formes de viure. A partir d'aquí ens introduïm a la climatología i als sòls que afecten al Baix Camp.\nA l'Espai Aigua també hi ha lloc per a la història. L'espai vol donar a conèixer l'esforç que ha suposat per una ciutat com Reus, situada en una zona de pocs recursos hídrics, disposar de suficient aigua per als seus habitants i permetre el desenvolupament econòmic.\nTambé es pot fer un vol per les principals instal•lacions d'AIGÜES DE REUS mitjançant les quals s'explica el cicle integral de l'aigua: d'on s'obté, la potabilització, l'emmagatzematge, la xarxa de distribució i els diferents tractaments que rep fins a retornar-la a la natura tal com s'ha obtingut. Tot plegat, amb l'objectiu principal d'assegurar una completa garantia sanitària i treballar per una gestió eficient i eficaç del servei.\nL'Espai Aigua planteja al visitant situacions durant les quals utilitzem quotidianament l'aigua. A través d'imatges es reflexiona sobre el bon ús que en fem i si les nostres accions són respectuoses amb els recursos hídrics i el mediambient. Per comprovar els coneixements assolits es proposa un joc on s'han de contestar diverses preguntes. La resposta afecta directament a un petit ecosistema, a manera de metàfora del món real, que també forma part de l'exposició.


Quan obriran els gimnasos? Quan podré entrenar? Les fases de la desescalada en el món de l'esport - Barcelona - CADENA 100\nQuan obriran els gimnasos? Quan podré entrenar? Les fases de la desescalada en el món de l'esport\nA continuació, us expliquem, com es durà a terme la desescalada pel que fa al món esportiu i què podrem fer en cadascuna\n30 abr. 2020, 15:14Actualitzat 15:24\nLes diferents fases, que van des de la 0 a la 4, s'aplicaran també al món de l'esport, tant professional com amateur. Aquestes fases seran les mateixes per a tot el territori nacional, però es duran a terme, previsiblement, en diferents dates depenent de cada província i de la seva evolució respecte a la pandèmia.\nFase 0: fase de preparació\nLa fase 0 entrarà en vigor, previsiblement, en tot el territori nacional el proper dilluns 4 de maig, encara que a partir de dissabte dia 2 ja podrem sortir a fer esport de forma individual i a passejar amb els convivents. Encara no coneixem les condicions en què es permetrà sortir a fer esport o passejar el proper dia 2: si hi haurà restriccions de temps o de distància. Dins de l'esport no professional estaran permesos els entrenaments sense contacte (anar en bici, sortir a córrer, a patinar ...) mantenint sempre el distanciament social i les mesures higièniques adequades. Pel que fa als horaris, encara no disposem d'informació.\nEn aquesta fase s'obriran les instal·lacions esportives a l'aire lliure sense públic, i només per practicar esports en què no hi hagi el contacte físic, com tenis o atletisme. A més, també podran realitzar activitats físiques en centres amb cita prèvia, sempre que no impliquin contacte físic ni l'ús dels vestidors. Es permetrà també el turisme actiu o de natura a grups limitats de persones.\nDurant la fase 2, en l'àmbit de l'esport no professional es podran reprendre espectacles i activitats esportives a l'aire lliure amb aforament limitat, en termes similars a les activitats culturals i d'oci d'aquesta fase (en la majoria dels casos, amb un terç de l'aforament i mantenint el distanciament social i les mesures higièniques). Es reprendrà també l'activitat de les instal·lacions esportives en espais tancats sense públic, però només per practicar esports en què no hi hagi contacte físic o en què el risc de contagi sigui baix. El turisme actiu o de naturalesa es permetrà per a grups més amplis.\nEn aquesta fase es podrà reprendre l'activitat dels gimnasos mantenint-los a un terç del seu aforament, per poder mantenir el distanciament social, i sense permetre l'ús dels vestidors. També podran reprendre els espectacles i activitats esportives en altres espais tancats, com ara les pistes de patinatge, sempre que no hi hagi contacte entre els participants o el risc de contagi sigui moderat. Pel que fa a les activitats esportives a l'aire lliure, podran dur-se a terme amb un aforament menys limitat, es permetrà el turisme actiu o de natura i s'obriran les platges (mantenint sempre les mesures higièniques i el distanciament social). Un cop acabada la fase 3 s'arribarà al que el Govern denomina com "nova normalitat", durant la qual es mantindran les mesures de vigilància epidemiològica i el reforç del sistema sanitari.


'Sardapoquet', l'èxit sardanista mediàtic d'aquest estiu :: PortalSardanista\n'Sardapoquet', l'èxit sardanista mediàtic d'aquest estiu\nSardapoquet és l'arranjament en forma de sardana que Jeroni Velasco, de la cobla Contemporània, ha versionat enguany a partir de 2 cançons molt conegudes entre el jovent: Súbeme la radio, d'Enrique Iglesias, i Despacito, de Luis Fonsi. Aquesta sardana ha triomfat entre els mitjans de comunicació i s'ha convertit en un tema de comentari a les xarxes socials.\nSembla que l'origen de tot va ser el dijous, 29 de juny, amb la seva emissió a l'hora de màxima audiència al matí a 'El Món' a RAC1', el programa líder de la ràdio en català, amb el seu presentador, Jordi Basté comentant-la. Més tard a mig matí la va tornar a fer sonar, i l'endemà, divendres, 30 de juny, ho va repetir. També aquell dijous, 29 de juny, va sonar a la ràdio musical juvenil per excel·lència, Ràdio Flaixbac, es va publicar a Naciodigital.cat, i es va comentar a 'Els Matins' de TV3.\nD'aquesta espurna inicial se'n van anar succeint mencions al llarg del divendres, 30 de juny, al 3/24, El Periódico de Catalunya, i l'endemà a Diari de Girona. L'allau de mencions va provocar que TVC hi dediqués encara més l'atenció. D'aquesta manera en va fer un reportatge diumenge, 2 de juliol i el passat dijous, 6 de juliol, es va fer una connexió en directe des de Sabadell amb la cobla.\nI encara n'hi ha més: una de les discoteques més conegudes de Catalunya, Bora Bora Granollers, va punxar la sardana quan la sala de ball estava més plena. I segons està previst la Contemporània actuarà en directe el darrer dia de programa d'aquesta temporada de 'Versió RAC1'. Serà el proper divendres, 21 de juliol, cap al final del programa.\nFet i fet el vídeo de promoció de la sardana al canal oficial de Youtube de la cobla porta ja més de 60.000 visualitzacions. Són uns xifres d'impacte sobre un públic que supera abastament l'entorn sardanista. De ben segur aquesta sardana ha servit per acostar a la nostra dansa a molta més gent, i segurament, jove.\nLa cobla Contemporània es caracteritza per oferir versions festiva en format sardana de diverses músiques conegudes. És el seu projecte 'Sardaxou', que ja compta amb 9 discs. Així, s'hi poden escoltar bandes sonores de pel·lícules, òperes, cançons conegudes de l'estiu o música de festa i de circ, per posar-ne alguns exemples, en forma de sardana. La darrera versió que han fet sembla que és la que més èxit ha aconseguit.


Sílvia Gutiérrez | dissabte, 7 de gener del 2017, a les 14.21\nANNA FERNÁNDEZ, presidenta d'ASACCO "Si quan són casats són pare i mare els que tenen la custòdia, perquè és compartida, quan són separats és el mateix, perquè el nen ha de tenir pare i mare. I els avis paterns també necessiten veure els nets."\nL’Associació d’Avis per la Custòdia Compartida (ASACCO) es va constituir fa més de 10 anys i compta amb la participació de més de 400 persones. Denuncien que la justícia desprotegeix els homes i també la família paterna en molts divorcis i separacions: la custòdia dels fills recau massa sovint en la mare, mentre que el pare (i els avis paterns) s’han d’acontentar amb un règim de visites setmanals i per vacances. Amb l’objectiu de canviar aquesta realitat, ara recullen signatures per tirar endavant una iniciativa legislativa popular (ILP) que defensi la igualtat entre els progenitors i fixi la custòdia compartida com l’opció preferent perquè els jutges regulin la criança dels fills en parelles separades o divorciades.\nA més de les concentracions dels “pares de la plaça” de Catalunya cada primer dissabte de mes, en les quals han arribat a participar fins a una seixantena de persones, les famílies paternes també van començar el 2012 a concentrar-se cada dimecres al matí a la Ciutat de la Justícia per la custòdia compartida dels fills i contra determinades mesures de la Llei de violència de gènere que consideren excessives. En aquest sentit, defensen la jutgessa Maria Sanahuja, que fa anys va alertar de la proliferació de falses denúncies de violència masclista per part d’algunes mares que només volien arrabassar la custòdia dels fills als pares separats. I també el jutge de família sevillà Francisco Serrano, processat per prevaricació en retallar un dia i mig l’estada d’un nen de 12 anys amb la seva mare per Setmana Santa, perquè el pare pogués sortir amb ell de processó. El cas va obrir un conflicte entre l’Audiència de Sevilla i el Tribunal Superior de Justícia d’Andalusia.


Clarksville (Missouri) - Viquipèdia, l'enciclopèdia lliure\n39° 22′ 08″ N, 90° 54′ 18″ O / 39.368888888889°N,90.905°O / 39.368888888889; -90.905\nClarksville és una població dels Estats Units a l'estat de Missouri. Segons el cens del 2000 tenia una població de 490 habitants.\nSegons el cens del 2000, Clarksville tenia 490 habitants, 225 habitatges, i 134 famílies. La densitat de població era de 411,3 habitants per km².\nDels 225 habitatges en un 28% hi vivien nens de menys de 18 anys, en un 41,3% hi vivien parelles casades, en un 13,8% dones solteres, i en un 40,4% no eren unitats familiars. En el 35,6% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,78.\nPer edats la població es repartia de la següent manera: un 25,3% tenia menys de 18 anys, un 8% entre 18 i 24, un 28% entre 25 i 44, un 20,4% de 45 a 60 i un 18,4% 65 anys o més.\nLa renda mediana per habitatge era de 23.611 $ i la renda mediana per família de 29.375 $. Els homes tenien una renda mediana de 29.375 $ mentre que les dones 17.292 $. La renda per capita de la població era de 14.728 $. Entorn del 22,3% de les famílies i el 22,2% de la població estaven per davall del llindar de pobresa.\nNebo (13 km)\nAnnada (14 km)\nLouisiana (16 km)\nPaynesville (12 km)\nObtingut de «https://ca.wikipedia.org/w/index.php?title=Clarksville_(Missouri)&oldid=21552904»\nLa pàgina va ser modificada per darrera vegada el 27 jul 2019 a les 11:31.


Tsunami Democràtic porta les protestes a un Camp Nou blindat\nUnes 5.000 persones, segons la guàrdia urbana, acudeixen a la convocatòria coincidint amb el clàssic\nManifestació prop del camp.\nActualitzada 19/12/2019 a les 07:14\nLa plataforma Tsunami Democràtic va reunir ahir a la tarda unes 5.000 persones, segons la guàrdia urbana, en les protestes als voltants del Camp Nou, tres hores abans del clàssic entre el Barça i el Reial Madrid, enmig d’un gran dispositiu de seguretat. Mentre es disputava el partit amb normalitat, la situació es complicava fora del camp, amb disturbis provocats per Boixos Nois i independentistes, que van fer barricades i van cremar contenidors. Hi va haver un detingut per llançar una ampolla de vidre als agents. Així, poc després que comencés el partit, els mossos van intervenir per enfrontaments entre radicals del Barça i gent que acudia a la protesta. Els concentrats van llançar objectes als agents, que van realitzar càrregues. Els serveis d’emergències mèdiques van realitzar 12 assistències sanitàries per ferides lleus. Els mossos havien blindat des de primera hora del matí els accessos directes al Camp Nou amb tanques i controls, en els quals també participava la vigilància privada del club. Els 2.000 agents de seguretat del Barça van controlar estrictament els accessos. Tsunami Democràtic va repartir cartolines amb el missatge SpainSitAndTalk (Espanya, asseu-te i parla), que van ser exhibides just en acabar-se l’himne del Barcelona, i fins a l’inici del partit, al crit de “Sit and Talk!”. La seguretat del Barça va requisar una bona quantitat de caretes amb el rostre de Messi, i també algunes d’aquestes pancartes. Abans del partit, i durant gairebé dues hores, els activistes de Tsunami Democràtic van tallar la Diagonal davant de l’hotel Sofía, on és concentraven tots dos equips. Els mossos van reobrir l’avinguda al trànsit a les 19 hores. La mobilització s’havia convocat a partir dels quatre de la tarda en diferents punts pròxims al camp. Hores abans de la convocatòria, centenars de persones s’havien concentrat a Travessera de les Corts prop del camp, on els manifestants van arribar a tallar el trànsit.\n5 anys de presó ferma a cada perroflauta que llenci qualsevol cosa contra mossos i policia. 5 anys incomunicats, que no puguin parlar amb ningú. Només saben comportar-se com animals, i als animals els hi fan falta PALS per entendre les coses. Una autèntica vergonya que no es pugui anar tranquil per Barcelona, i tota aquesta gentussa trinxant i cremant els “seus barris” si mai arriben a ser independents, els hi deixaran als aranesos independitzar-se de Catalunya? Per què ells són aranesos, no CATALANS. Tanta història amb el idioma, que si català, català, CATALÀ..... i les pancartes en anglès. Veieu com no aneu en lloc amb el català? S'ha de tenir la ment oberta, viatjar més i no anar de supremacista català, que pensa que els espanyols són BÈSTIES AMB FORMA HUMANA. Apa, bon dia i deixeu de ser tan curts de mires. VIRTVS VNITA FORTIOR. La unió fa la força no la separació!!\npreocupeu.vos de la feina que tenim a casa que ja anem servits i no necessitem buscar històries fora\n#3 todo por la pasta\nfloren-timo va dir..2 focs i 4 pilotetes i Barcelona sembla Kosovo?\nsou una colla de figaflors porucs.\nQue torni Pujol, amb el 3% per ell i els seus ''compiyoguis'' tothom estave calladet i tranquil...fins I tot el borbó cobrarie.\nel borbó i tot el que representa aquest personatge...\nKosovo Cat va dir..Quina llàstima , ahir Barcelona semblava Kosovo ... el que es veu a Catalunya són actuacions salvatges i poca politica i tot està basat en l'impacte mediàtic i l'adoctrinament separatista. Això és una societat civilitzada ?.\nEls dirigents polítics Catalans estan degradant la convivència humana amb els seus estigmes violents i els seus pensaments irracionals.\n2 focs i 4 pilotetes i Barcelona sembla Kosovo?\n#1 Kosovo Cat\nQuina llàstima , ahir Barcelona semblava Kosovo ... el que es veu a Catalunya són actuacions salvatges i poca politica i tot està basat en l'impacte mediàtic i l'adoctrinament separatista. Això és una societat civilitzada ?.


Sobre el dia de la mare\nEl Dia de la Mare seria fabulós i fins i tot entranyable en una societat on realment es tingués cura i es valorés la tasca reproductora i de criança\nEps, que s’apropa el Dia de la Mare! Ja heu anar a buscar un ram de flors, una colònia o un fulard? Si encara esteu dubtosos, podeu passar pel supermercats Alcampo, on han destinat un parell de passadissos per a regals especialment pensats per a elles (les mares): aspiradores, batedores, paelles i fins i tot baietes. Tot plegat, etiquetat de color rosa i a preus promocionals.\nPassant molt ràpidament per sobre del sexisme que es desprèn, evidentment, d’això de pressuposar que els productes de neteja són opcions que faran felices aquelles dones que són mares (però que un supermercat mai no proposaria ―o fins ara no ha proposat― com a idees de regals per a un pare), el que és innegable és que el Dia de la Mare ha esdevingut una jornada especialment hipòcrita i enganyosa, a banda d’una estratègia comercial.\nEstà molt bé que es reconegui la tasca que, en aquest cas, fan les mares (els 365 dies de l’any, no tan sols el primer diumenge de maig), però fer-ho a través d’una diada que enalteix només una idea de la maternitat és no jugar net, la veritat.\nEl Dia de la Mare seria fabulós i fins i tot entranyable en una societat on realment es tingués cura i es valorés la tasca reproductora i de criança. En una societat on els permisos per maternitat no es limitessin a la salvatjada de 16 úniques setmanes, on les dones no haguessin de patir per perdre la feina un cop es queden embarassades, on no haguessin de patir per no aconseguir una feina pel simple fet de ser dones i poder-se quedar embarassades, on no haguessin de patir per haver d’incorporar-se a la feina quan els nadons encara són massa petits per deixar-los a casa. On els horaris laborals permetessin una conciliació real, on els permisos fossin compartits i on no fos sempre la dona qui hagués de tenir el sou més baix i les menors possibilitats de promocionar-se.\nEl Dia de la Mare tindria un sentit bonic, potser, si les dones poguessin rebre una educació sexual que els permetés conèixer els seu cos, sense tabús ni escàndols. On la menstruació no fos només quelcom a amagar sinó a comprendre, on la sexualitat no fos fal·locèntrica, on el dret a avortar de manera lliure i segura fos una evidència, on les dones que no volguessin ser mares no haguessin de justificar-se una vegada i una altra.\nEl Dia de la Mare faria il·lusió si la maternitat no s’entengués només com aquella condició natural que converteix la dona en un ésser abnegat, dòcil i amable, sense més aspiracions que tenir cura dels altres. On les dones no haguessin de viure (fins i tot després d’un embaràs) sota els efectes d’una pressió estètica bestial. On l’episiotomia no fos una pràctica habitual i sovint prescindible. On en el postpart la quarantena no fos l’única fita.\nEl Dia de la Mare estaria la mar de bé si a les escoles bressol públiques hi hagués prou places i als centres d’educació primària no es tanquessin línies de P3 a manta (ja sabem que això es fa a les escoles públiques, no a les concertades ―subvencionades amb diners públics, d’altra banda―). Si als manuals de criança a més del benestar de l’infant també es tingués en compte el de les mares (sempre invisibilitzades). Si les ciutats estiguessin preparades per viure-hi amb criatures. Si la criança fos una tasca amb reconeixement social. Si no es qüestionés les mares que decideixen no donar el pit, ni les que alleten fins als tres anys, ni les que ho són sense tenir parella o fora del marc de la família “tradicional”.\nEl Dia de la Mare, estaria molt bé, la veritat, si a la dona se la tractés, sempre, com una persona que té dret a viure dignament i amb llibertat\nExcel.lent comentari Berta!


La Universitat d’Andorra estrena nous canals als mitjans socials – Universitat d'Andorra\nLa Universitat d’Andorra estrena nous canals als mitjans socials\nPosted on 26/10/2010 23/03/2015 Authormaster\nLa Universitat d’Andorra (UdA) inicia aquest mes d’octubre la seva presència institucional a dos nous mitjans socials. D’una banda, a la xarxa Twitter d’informació en temps real, on es publiquen actualitzacions regulars sobre tot allò que és notícia al campus. I d’altra banda, a YouTube, amb un canal propi en el qual es publicaran els vídeos curts més rellevants sobre l’activitat universitària. Paral·lelament, i com a mitjà de suport, s’ha creat un nou fil RSS de sindicació de continguts.\nDe manera complementària als altres canals de comunicació ja existents, com ara el butlletí, el nou dispositiu servirà per informar amb més immediatesa dels esdeveniments públics organitzats per l’UdA, com també per fer més fàcil i directa la participació. Ara, els usuaris poden rebre actualitzacions a la web i el correu electrònic, però també a través de missatgeria instantània i moltes altres aplicacions de tercers.\nAquestes iniciatives donen continuïtat a l’obertura d’una pàgina a la xarxa social Facebook, inaugurada el juny del 2009. L’exploració de nous canals d’informació i intercanvi respon, a més, a una inquietud formulada per la comunitat universitària, en el sentit de reforçar el màrqueting en línia.\nData de publicació: 26 d’octubre del 2010.\n← Anterior Previous post: Inaugurat el curs acadèmic 2010-2011\nSegüent → Next post: Celebració del desè aniversari del conveni del programa Fulbright


Reforma integral d'una cuina al Putxet de Barcelona | RACC Nexdom\nReforma integral d’una cuina al PutxetGemma Trullols2020-05-14T18:51:55+02:00\nReforma integral d’una cuina al Putxet\nL’Airy va demanar una cuina pràctica, clara i funcional perquè és l’espai on fa més vida. Volia guanyar zona d’emmagatzematge. El plantejament va ser mantenir la mateixa distribució però guanyant espai amb armaris.\nUbicació: Sant Gervasi, Barcelona\nSuperfície a reformar: 16,87m2\nTreballs realitzats: Es va enderrocar completament la cuina que hi havia per actualitzar-ne totes les instal·lacions i renovar la distribució del mobiliari.\nCaracterístiques del disseny: Es va fer una cuina minimalista en línia amb la resta de la casa. Vam utilitzar mobiliari blanc, electrodomèstics d’acer i taulells de Silestone en contrast amb el color dels mobles. D’aquest material vam posar també l’aplacat de les parets.\nQui ho gaudeix: Matrimoni amb tres fills adolescents i un gos.\nMontse González | Interiorista\nEl repte va ser dotar la cuina d’una zona d’office amb taula. Es volia guanyar espai d’emmagatzematge i, alhora, convertir-la en un lloc ampli per menjar. Es va renovar totalment l’espai, ja que la cuina era d’origen i estava deteriorada.


À Punt - Tercera victòria consecutiva del València Basket\nTercera victòria consecutiva del València Basket\nEsports Bàsquet | 10/02/2019 22:35\nTamara Abalde llança un tir lliure / Roberto Fernández\nEl València Basket ha rebut l’Snatt’s Sant Adrià a la Fonteta, en la jornada 19 de la Lliga Dia. Les catalanes són les penúltimes de la categoria però l’entrenador taronja, Rubén Burgos, destacava abans de l’encontre que no volia que un excés de confiança afectara el joc de l’equip.\nEls dos conjunts han començat amb pressa per guanyar i, fruit d'això, les pèrdues de baló han sigut constants. Meiya Tirera es mostrava imparable en la pintura, però Parks tampoc es quedava arrere. En el segon quart, les valencianes s'han escapat un poc més en el marcador gràcies a un treball coral de tot l'equip. Les jugadores de l'Snatt's volien reduir la diferència ràpidament i s'han precipitat en les decisions de tir. Així, en la primera part, el marcador deixava un 37 a 28 a favor del conjunt que entrena Rubén Burgos.\nLa diferència ha arribat fins als 12 punts en el tercer quart. Però dos triples consecutius i diverses pèrdues de baló de les jugadores taronja han acostat el Sant Adrià a només 5 punts. La veterania de Maria Pina i Anna Gómez han impedit remuntar al conjunt català.\nDe nou la pressa per reduir la diferència ha jugat una mala passada al Sant Adrià. La precipitació de Parks i Coulibaly en els llançaments possibilitaven els rebots i posteriors atacs de les valencianes. Només Helena López tirava del conjunt català en els moments decisius.\nAl remat, tercera victòria consecutiva del València Basket en la Lliga Dia. L'equip de Rubén Burgos es consolida en la quinta posició i, amb aquest, ja suma 12 triomfs.


Del 15 al 23 d'octubre Perpinyà s'omple de Música Sacra - Ràdio Arrels\nDel 15 al 23 d'octubre Perpinyà s'omple de Música Sacra\nENTREVISTA - Josep Cabré, cantant i director del cor d'estudiants de cant barroc del conservatori\nPublicat el Divendres, 15 d'octubre de 2021 | 11:00 h\nEnguany el Festival de Música Sacra de Perpinyà es fa del 15 al 23 d’octubre. Habitualment és per setmana santa, just abans de Pasqua, però aquesta és la segona edició impactada per les restriccions de la Covid amb obligació de canviar les dates.\nElisabeth Dooms, directora del Festival de Música Sacra de Perpinyà ha donat a l'edició d'enguany la temàtica de la roda del temps. Els tres eixos del festival són els concerts del vespre, els concerts gratuïts al centre ciutat i l'acció cultural per a tots els públics.\nAquest diumenge 17 d'octubre, a les 11h del matí Josep Cabré dirigirà el cor d'estudiants de cant barroc del conservatori per un concert gratuït al Teatre Municipal Jordi Pere Cerdà.\nEl programa detallat del Festival de Música Sacra es troba a internet.


Xavi TV | Esports | EL PAÍS Catalunya\nPodríem suggerir un canal específic, una espècie de Xavi TV on programar els seus partits, la talla humil amb què ha llaurat els seus dots superbs\n9 JUN 2015 - 01:15\tCEST\nEl futbol no és només un joc. Ho entens quan comproves com un nen relaxa la seva tensió quotidiana a costa de les incursions militars a Palestina i somriu quan li pronuncies la paraula “Barça”, quan veus una plaça plena d'aficionats davant un televisor a qualsevol poble d'Àfrica cantant els gols de Messi o si esmorzes en un bar de Colòmbia, Veneçuela o l'Argentina reunit amb els amics per seguir per les pantalles la Lliga espanyola… Només així, globalment, pots mesurar l'autèntica dimensió de la febre.\nUna imatge ha donat la volta al món per totes les cadenes des de dissabte. Xavi, embarassat d'una pilota, aixecant una altra criatura: la cinquena Copa d'Europa. En bona hora va decidir aguantar un any. La llegenda queda arrodonida per somnis molt poques vegades. En el seu cas, ho ha fet més que merescudament. No se m'acudeix res millor per tancar la seva etapa com a jugador que subjectar l'orelluda amb les mans rubricant tanta glòria personal.\nAra que se'n va, hauríem de guardar en la memòria com tots l'hem vist a les pantalles créixer, dotar-se de geni i estil, greixar els motors i cada rosca d'alguns dels millors equips de la història: el seu Barça i la selecció, amb els quals ha guanyat 25 títols. Podríem suggerir un canal específic, una espècie de Xavi TV on programar els seus partits, la talla humil amb què ha llaurat els seus dots superbs, aquella gens afectada consecució de l'ideal que comprovàvem en cada partit amb un 90% d'encert en les passades.\nUna graella en què ens ensenyessin la manera de complir amb el seu deure com si no hi cabés al seu cap i a les seves cames cap altre debat que la perfecció, una marcada qualitat de lideratge basada en l'enteniment sense donar-se importància o la fluïdesa natural de les coses per a una cosa tan summament transcendent com és l'art de saber jugar.


Article: Eleccions a Israel, punt clau per als palestins?\nFormacions en marxa\nNotícies destacades, Notícies\nLes eleccions d’avui a Israel poden ser el veritable ocàs per al govern de dretes de Benjamin Netanyahu, primer ministre israelià que més temps ha ostentat el càrrec, després de més de 13 anys en poder. Però quin sentit tenen realment les eleccions a Israel per a la població palestina? Pot el poble palestí, després de més de 70 anys sota ocupació, entreveure un mínim d’esperança?\nEls acèrrims seguidors de Netanyahu afirmen que ha portat el país al progrés, amagant sota la màniga els seus escàndols de corrupció, mentre que els seus detractors diuen que ha frustrat les esperances de pau amb els palestins, ha destrossat la societat atacant a la minoria palestina en el 48 i s’ha omplert les seves butxaques i els de la seva família pels nombrosos escàndols de malversació dels diners públics.\nNo obstant això, el longeu mandatari pot estar arribant al seu final. Després de 5 mesos de crisi política, en aquests segons comicis, la societat israeliana es pregunta si encara està capacitat per poder continuar governant en coalició.\nLa religió i les polítiques socials estan sent l’espasa de Dàmocles en aquestes eleccions, però no ho estan sent ni Gaza ni l’Ocupació. I aquesta és la realitat tenint en compte que el conglomerat de partits polítics d’Israel -tant de dretes, com de centreesquerra, socialdemòcrates o laboristes- responen, majoritàriament, al bastió de la creació d’estat jueu: el sionisme.\nPerò Palestina sempre s’usa per al rèdit electoral israelià encara que una vegada asseguts als seients de la Knesset -Parlament israelià- res canviï ni a curt, ni a mitjà, ni a llarg termini. Així, en plena campanya electoral Netanyahu va prometre, en cas de victòria, annexar un 30% de la Cisjordània ocupada, i més concretament la Vall del Jordà, una zona rica en recursos naturals i punt clau per continuar el somni sionista del Pla Jerusalem, – annexar tot el territori des de Jerusalem fins al Mar mort-. No content amb això, va afirmar que la seva victòria donaria “sobirania israeliana sobre tots els assentaments” (els quals en l’últim any han augmentat un 28%), tots ells il·legals de cara a la Comunitat Internacional.\nPerò l’Estat hebreu és expert en nedar contra corrent a la legalitat internacional i al respecte al Dret Internacional Humanitari i al Dret Internacional dels Drets Humans. El seu aliat etern, Estats Units, donarà suport a Israel hagi qui hi hagi al Govern, i amb aquesta basa, no s’hi juga. I en tota aquesta pel·lícula electoral, la Casa Blanca ja ha fet pública la seva idea per a la pau o “Pla del Segle” que bàsicament consistiria en un desemborsament econòmic a canvi de renunciar a la creació d’un futur estat palestí. Una altra agonia més per als partits polítics palestins.\nLa religió i les polítiques socials estan sent l’espasa de Dàmocles en\naquestes eleccions, però no ho estan sent ni Gaza ni l’Ocupació.\nL’esperança pot sorgir, malgrat tot, de la població palestina amb ciutadania israeliana que pot acudir avui a les urnes. Els líders de la Llista Conjunta Àrab, diferents partits àrabs en coalició per aquestes eleccions criden a la ciutadania palestina dels territoris del 48 a votar. Els autobusos que circulen per les comunitats palestines de Galilea estan plens d’eslògans: “És temps de votar”. Ayman Odeh, dirigent de l’únic partit compost per israelians i palestins, i major representant de al voltant de 1.7 milions de ciutadans palestins d’Israel, – no oblidem que la població palestina a Israel suposa el 21% , sense comptar els palestins de Jerusalem, els quals només tenen permís de residència i als quals, per tant, se’ls nega el dret al vot- desborda optimisme animant al vot i assegurant que si arriben al 65% de població palestina que va a les urnes avui, acabaran amb l’extrema dreta. La Llista Conjunta Àrab és la tercera força del Parlament.\nEl primer ministre israelià ha promès fer que tots els assentaments il·legals a Cisjordània,\ni més concretament a Hebron, formin part oficial d’Israel. Foto de Novact. HEBRÓN.\nMentrestant, a l’altra banda del mur, els palestins de Cisjordània per contra, no miraran avui perplexos a la televisió. El seu dia a dia continua controlat al mil·límetre per les forces d’ocupació. Els checkpoints per anar a classe, a la feina … Els permisos denegats per a acudir a Jerusalem per tractar un càncer, per realitzar una prova d’accés a la universitat, per visitar a aquesta altra part de la seva família que va quedar, simplement, a l’altre costat. La quotidianitat a Cisjordània la marquen les incursions militars, les detencions arbitràries, la violència diària i ja gairebé perpètua dels colons. Els palestins observen amb resignació la cita a les urnes.\nI una mica més lluny … Gaza, amb més de 10 anys sota un bloqueig il·legal que manté als seus més de dos milions d’habitants en una crisi humanitària permanent. L’eterna moneda de canvi per treure rèdit en campanyes electorals: Gaza, “on tot val”. Durant la seva campanya, el líder del Likud, va dir que “el llançament de coets des de Gaza està fent inevitable una altra guerra”. Ja ha dictat sentència.\nMentre tot es negocia en taules electores i en fulls de ruta que mostrar a la comunitat internacional,\nl’ocupació continua annexant terres palestines i desplaçant a la seva població de manera il·legal\ni en contra de les resolucions de les Nacions Unides.\nLes últimes enquestes donen que el partit Likud de Netanyahu s’enfronta a l’aliança opositora Blava i Blanca, dirigida pel seu excap militar Benny Gantz. Això vol dir que, qui guanyi les eleccions haurà de fer tractes amb partits més petits per assegurar una majoria a la Knesset i formar govern, el que no van aconseguir en els comicis de l’abril passat. Tres excaps de l’Exèrcit encapçalen l’aliança electoral que es diu de centre, per desbancar Netanyahu, un d’ells Benny Gantz, que fa menys de cinc anys va dirigir la guerra a Gaza, cobrant-se la vida de més de 2.000 palestins.\nI entre militars esta el joc. Passi el que passi, Israel continua mantenint la seva política d’estatus quo – mentre tot es negocia en taules electores i en fulls de ruta que mostrar a la comunitat internacional- l’ocupació continua annexant terres palestines i desplaçant a la seva població de manera il·legal i en contra de les resolucions de les Nacions Unides. Tan sols el 2018, i d’acord amb les dades llançades per l’Oficina Central israeliana d’estadística (CBS), els assentaments il·legals a la Cisjordània ocupada van augmentar un 28%. Segons dades de l’agència de notícies oficial palestina, de gener a octubre de 2018, 908 menors palestins van ser arrestats i 270 romanen encara en centres de detenció israelians. El Centre Palestí de Drets Humans a Gaza, va publicar en el seu informe sobre violacions de drets humans a Palestina que 302 palestins, 242 d’ells civils, van ser assassinats en l’últim any a mans de l’exèrcit israelià i dels colons, i més de 10.731 palestins i palestines van resultar ferits.\nFoto de Novact. GAZA\nDescarrega el nostre manual de transformació social\n[ENG] [ESP] [ARB] [FRA]\n+34 93 551 47 14\nJunta de Comerç, 20 - Principal\nLicense © 2020 — Novact. CC By-NC\tConfigurated and customized by\ncali2copio & tangencial